[{"text_idx": "#000001", "text": "Segurtasun arrazoiengatik Hauteskunde orokorrak eta Getxoko Nazioarteko Paella Lehiaketa egun berean ospatzea bateraezina dela aintzat hartuta, Itxas Argiak ospakizuna bi egun atzeratzea erabaki du, eta, horrenbestez, aurtengo Paella Eguna uztailaren 25ean izango da."}, {"text_idx": "#000003", "text": "\"Berez, Paellen Eguna uztailaren 25a da, beraz, bere data originalera bueltatuko gara\", azpimarratu du Unanuek. Hala ere, aurtengo hitzordua hauteskunde orokorrakaz kointziditzen zuenez, beste data batzuk aztertu dituzte, hala nola aurreko aste-akabua, \"baina hauteskunde-kanpainan egitea ez litzateke aproposena\". Itxas Argiakoak kontatu duenez, egunotan telefonoa sutan eduki du, jendea larrituta egon baita galdezka ea Paellen Eguna noiz edo nola ospatuko zuten."}, {"text_idx": "#000004", "text": "Era beran, ospakizunaren hurrengo egunean parte hartzaileei egitura guztiak desmuntatzeko eta garbitzen laguntzeko deia egin die presidenteak: \"Hurrengo eguna izango da arazoa, laneguna delako eta guk desmuntatu beharko dugulako guztia\". Halaber, aurreratu du data heldu ahala egutegia argitaratuko dutela zeregin guztiak banatzeko."}]